CELEX: 32013D0313
Language: bg
Date: 2013-06-21 00:00:00
Title: 2013/313/ЕС: Решение за изпълнение на Съвета от 21 юни 2013 година за изменение на Решение за изпълнение 2011/77/ЕС за предоставяне на финансова помощ за Ирландия от страна на Съюза

26.6.2013   
            
            
               BG
            
            
               Официален вестник на Европейския съюз
            
            
               L 173/40
            
         РЕШЕНИЕ ЗА ИЗПЪЛНЕНИЕ НА СЪВЕТА
   от 21 юни 2013 година
   за изменение на Решение за изпълнение 2011/77/ЕС за предоставяне на финансова помощ за Ирландия от страна на Съюза
   (2013/313/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 407/2010 на Съвета от 11 май 2010 г. за създаване на европейски механизъм за финансово стабилизиране (1), и по-специално член 3, параграф 2 от него,
   като взе предвид предложението на Европейската комисия,
   като има предвид, че:
   
               (1)
            
            
               По искане на Ирландия Съветът ѝ отпусна финансова помощ с Решение за изпълнение 2011/77/ЕС (2) в подкрепа на една амбициозна програма за икономически и финансови реформи, чиято цел е възстановяване на доверието, връщане на устойчивия икономически растеж и осигуряване на финансова стабилност в Ирландия, еврозоната и Съюза.
            
         
               (2)
            
            
               На 22 април 2013 г. Комисията завърши деветия преглед на ирландската програма за икономически реформи.
            
         
               (3)
            
            
               Удължаването на максималния среден матуритет на заема от ЕС би оказало благотворно влияние, тъй като ще подпомогне усилията на Ирландия да възстанови пълния си пазарен достъп и да приключи успешно своята програма. С цел извличане на възможно най-голяма полза от удължаването на максималния среден матуритет на заема от ЕС Комисията следва да бъде оправомощена да удължи матуритета на частите и траншовете.
            
         
               (4)
            
            
               Като се има предвид горното, Решение за изпълнение 2011/77/ЕС следва да бъде изменено,
            
         ПРИЕ НАСТОЯЩОТО РЕШЕНИЕ:
   Член 1
   Член 1 от Решение за изпълнение 2011/77/ЕС се изменя, както следва:
   
               1)
            
            
               Параграф 1 се заменя със следното:
               „1.   Съюзът предоставя на Ирландия заем в размер на максимум 22,5 млрд. евро с максимален среден матуритет 19,5 години. Матуритетът на отделните траншове по заема може да бъде до 30 години.“
            
         
               2)
            
            
               Добавя се следният параграф:
               „9.   По искане на Ирландия Комисията може да удължи матуритета на дадена част или даден транш, при условие че се спазва максималният среден матуритет, посочен в параграф 1. За тази цел Комисията може да рефинансира изцяло или част от заемите си. Сумите, получени в заем предварително, се държат в сметка в ЕЦБ, която Комисията е открила с оглед управлението на финансовата помощ.“
            
         Член 2
   Адресат на настоящото решение е Ирландия.
   Член 3
   Настоящото решение поражда действие в деня на нотифицирането му.
   
      Съставено в Люксембург на 21 юни 2013 година.
      
         
            За Съвета
         
         
            Председател
         
         M. NOONAN
      
   
   
      (1)  ОВ L 118, 12.5.2010 г., стр. 1.
   
      (2)  ОВ L 30, 4.2.2011 г., стр. 34.